JayJayThrowThrow/commonwealth-wiki-mix huggingface dataset:
क्रिस गेल

ख्रिस्तोफर हेन्री गेल , OD (जन्म 21 सप्टेंबर 1979) हा जमैकाचा क्रिकेट खेळाडू आहे जो 1999 पासून वेस्ट इंडीजकडून आंतरराष्ट्रीय क्रिकेट खेळत आहे . एक विध्वंसक फलंदाज, गेलला ट्वेंटी-20 क्रिकेट खेळलेल्या महान फलंदाजांपैकी एक म्हणून ओळखले जाते , आणि काहींनी आतापर्यंतचे सर्वोत्तम म्हणून. त्यांनी NEDUET मधून मटेरियल इंजिनीअरिंगमध्ये पदवी प्राप्त केली आहे.


इंडियन प्रिमियर लीग

आयपीएल मध्ये कोलकत्ता नाईट राईडर तर्फे पदार्पण केले. त्यानंतर रॉयल चैलेन्जेर बंगळूरूसाठी २०१७ पर्यंत क्रिस गेल खेळत होते .


गेल, क्रिस
वर्ग:पुरुष चरित्रलेख
कीर्तिमान

# एकदिवसीय क्रिकेटमध्ये वेस्ट इंडीजसाठी सर्वाधिक धावा करणारा खेळाडू.
# एक कॅलेंडर वर्ष दुसरा सर्वात जास्त छक्के (२०१९ मध्ये ५६)
# वेस्टइंडीजचे दुसरे खेळाडू (ब्रायन लारा के बाद), आणि कूल मिलाकर 14 वेन, एकदिवसीय सामन्यांमध्ये 10,000 रन बनवणारे।
# इंटरनॅशनल क्रिकेटच्या थ्रीफॉर्म्समध्ये गेममध्ये फायदा कमावणारे पहिले बल्लेबाज.
# टेस्ट क्रिकेटमध्ये तिहरा विरोध, वनडे क्रिकेटमध्ये शक्ती आणि टी 20 आंतरराष्ट्रीय समस्या पहले आणि आता एकमात्र बल्लेबाज.
# वेस्टइंडीजसाठी सर्वात जास्त छक्के लावणारे खिलाड़ी (सभी स्वरूपन)
# वेस्ट इंडीज के खेळाडूद्वारे सर्वाधिक संख्या. (२५)
# एक ही टीम के खिलाफ अधिक छक्के लगाने का रेकॉर्ड - इंग्लैंड के खिलाफ 130 छक्के।
# आईसीसीच्या रिपोर्टनुसार, त्यांनी T20I मध्ये खेळला हर 10वा चेंडू छक्का लगाया.
# 2007 वर्ल्ड T20 मध्ये, T20 I क्षमता निर्माण करणारे बल्लेबाज़. त्याला दोन विश्वटी 20 स्थान देणारे एक मात्र बल्लेबाज देखील आहेत.
# गेल ICC U19 विश्व कप, ICC विश्व ट्वेंटी 20, ICC विश्व क्रिकेट कप, ICC विश्व क्रिकेट कप, ICC विश्व चैंपियंस ट्रॉफी आणि सोबत ICC क्रिकेट कप क्वालीफायर मध्ये कमी करणारे एक मात्र खेळाडू आहेत.
# विश्व कप 2015 मध्ये, त्यांनी जिम्बाब्वे के विरुद्ध, 138 चेंडूंवर, तीव्रता लगाया.
# एकदिवसीय बोलों मध्ये राहा विविध देश के विरोधक ग्यारह बनने वाले तीसरे बल्लेबाज.
# # वेस्टइंडीज के बल्लेबाजों द्वारा सर्वात तेज वनडे अर्धशतक. (१९ गेंदों में ५० रन)
# ICC चैंपियंस ट्रॉफी इतिहास (791 रन) मध्ये प्रमुख अधिकारी
# आईसीसी चैंपियंस ट्रॉफी मध्ये एक मालिका (474 ​​रन) सर्वाधिक रन
# क्रिकेटमध्ये सर्वाधिक छक्के (५३४)
# टी२० (१०३) मध्ये दुसरे सर्वात जास्त छक्के
# द्विपक्षीय वनडे सीरीज़ (२०१९ मध्ये ४ इनिंग्स बनम इंग्लंड) सर्वाधिक छक्के (३९)
# टेस्ट क्रिकेट में लगातर चार ओवर में सर्व 6 गेंदबाजों को हिट करने वाले खिलाड़ी पहले.
# मारका मारने वाला एक खिलाड़ी.
# मार्लोन सैमुएल्स के साथ, त्याला कोणत्याही विकेटसाठी सर्वाधिक वनडे स्टँड (दूसरे विकेटसाठी 372 रन)
# डेवोन स्मिथ के साथ, त्यांनी आयसीसी विश्व टी-२० इतिहास (145) मध्ये सर्वोच्च सलामी शेअर का रेकॉर्ड तयार केला.
# वर्ल्ड टी२० मध्ये सर्वात जास्त छक्के लावणारे बल्लेबाज
संदर्भ
अमेरिकेच्या स्वातंत्र्याचा जाहीरनामा

thumb|right|250px|
अमेरिकेच्या स्वातंत्र्याचा जाहीरनामा (इंग्लिश: United States Declaration of Independence) हा अमेरिकेच्या तेरा वसाहतींनी ब्रिटिश साम्राज्यापासून स्वातंत्र्य मिळवल्याचा उद्घोष करणारा, खंडीय कॉंग्रेशीने जुलै ४, इ.स. १७७६ रोजी संमत करून जारी केलेला जाहीरनामा होता. जाहीरनाम्याचे लेखन प्रामुख्याने थॉमस जेफरसनाने केले. या दिवसाच्या स्मॄत्यर्थ ४ जुलै हा दिनांक अमेरिकेचा स्वातंत्र्यदिन मानला जातो.

thumb|right|250px|खंडीय कॉंग्रेशीत स्वीकारताना तेरा वसाहतींचे प्रतिनिधी (चित्रकार: जॉन ट्रमबुल; इ.स. १८१९)
याची मूळ प्रत वॉशिंग्टन, डी.सी.मध्ये नॅशनल आर्काइव्ह्ज अँड रेकॉर्ड्स ॲडमिनिस्ट्रेशनने आपल्या इमारतीत जतन करून ठेवलेली आहे.
बाह्य दुवे

* अमेरिकेच्या राष्ट्रीय संग्रहाच्या संकेतस्थळावरील (इंग्लिश मजकूर)

स्वातंत्र्याचा जाहीरनामा
स्वातंत्र्याचा जाहीरनामा
सप्टेंबर २५

ठळक घटना आणि घडामोडी

; अठरावे शतक
* १७८९ - अमेरिकन काँग्रेसने आपल्या संविधानात १२ बदल केले. यातल्या पहिल्या दहांना नागरिकांचा हक्कनामा म्हणून ओळखले जाते.

; एकोणिसावे शतक
* १८४६ - मेक्सिकन अमेरिकन युद्ध - झॅकरी टेलरने मेक्सिकोतील मॉंटेरे शहर काबीज केले.

; विसावे शतक
* १९८१ - सांड्रा डे ओ'कॉनोर अमेरिकेच्या सर्वोच्च न्यायालयातील सर्वप्रथम स्त्री न्यायाधीश झाली.
* १९६२ - अल्जीरिया प्रजासत्ताक झाले.
* १९९९ -अवकाशशास्त्रज्ञ डॉ. कस्तुरीरंगन, रसायनशास्त्रज्ञ प्रा.एम.एस. शर्मा आणि डॉ.पाल रत्नासामी यांना एच.के. फिरोदिया पुरस्कार जाहीर.

; एकविसावे शतक
* २००३ - जपानच्या होक्काइदो शहराजवळ समुद्रात रिश्टर मापनपद्धतीनुसार ८.० तीव्रतेचा भूकंप.
जन्म

* १३५८ - आशिकागा योशिमित्सु, जपानी शोगन.
* १६९४ - हेन्री पेल्हाम, युनायटेड किंग्डमचा पंतप्रधान.
* १७११ - कियानलॉॅंग, चीनी सम्राट.
* १८६२ - बिली ह्युस, ऑस्ट्रेलियाचा सातवा पंतप्रधान.
* १८८१ - गोपाळ गंगाधर लिमये, मराठी कथाकार आणि विनोदकार.
* १९१४ - वसंत जोगळेकर मराठी व हिंदी चित्रपट निर्माते व दिग्दर्शक
* १९२१ - सर रॉबर्ट मल्डून, न्यू झीलँडचा पंतप्रधान.
* १९२२ - बॅ. नाथ पै, स्वातंत्र्यसैनिक व घटनातज्ज्ञ.
* १९२२ - हॅमर डिरॉबुर्ट, नौरूचा पहिला पंतप्रधान.
* १९२६ - बाळ कोल्हटकर - अभिनेते, दिग्दर्शक, नाटककार व कवी.
* १९२९ - जॉन रदरफोर्ड, ऑस्ट्रेलियन क्रिकेट खेळाडू.
* १९३२ - अडोल्फो सुआरेझ, स्पेनचा पंतप्रधान.
* १९३८ - जोनाथन मोत्झफेल्ट, ग्रीनलँडचा पहिला पंतप्रधान.
* १९४२ - पीटर पेथेरिक, न्यू झीलँडचा क्रिकेट खेळाडू.
* १९४४ - ग्रेसन शिलिंगफोर्ड, वेस्ट ईंडीझचा क्रिकेट खेळाडू.
* १९४६ - बिशनसिंग बेदी, भारतीय क्रिकेट खेळाडू.
* १९४७ - ब्रजकिशोर त्रिपाठी, भारतीय राजकारणी आणि लोकसभेचे सदस्य
* १९४९ - इन्शान अली, वेस्ट ईंडीझचा क्रिकेट खेळाडू.
* १९५३ - सुरेंद्र पाल, हिंदी चित्रपट अभिनेता
* १९५९ - अँडी वॉलर, झिम्बाब्वेचा क्रिकेट खेळाडू.
* १९६१ - टिम झोहरर, ऑस्ट्रेलियन क्रिकेट खेळाडू.
* १९६२ - राजू कुलकर्णी, भारतीय क्रिकेट खेळाडू.
* १९६५ - मिन्हाजुल आबेदिन, बांगलादेशचा क्रिकेट खेळाडू.
* १९६५ - डेव्ह रंडल, दक्षिण आफ्रिकेचा क्रिकेट खेळाडू.
* १९६९ - हान्सी क्रोन्ये, दक्षिण आफ्रिकेचा क्रिकेट खेळाडू.
* १९६९ - कॅथरीन झेटा-जोन्स, इंग्लिश अभिनेत्री.
मृत्यू

* १०६६ - हॅराल्ड तिसरा, नॉर्वेचा राजा.
* १५०६ - फिलिप पहिला, कॅस्टिलचा राजा.
* १५३४ - पोप क्लेमेंट सातवा.
* १६१७ - गो-योझेई, जपानी सम्राट.
* १६८० - सॅम्युएल बटलर, इंग्लिश कवी
* १९८३ - लिओपोल्ड तिसरा, बेल्जियमचा राजा.
* १९९८ - कमलाकर सारंग - रंगकर्मी, दिग्दर्शक, निर्माते व लेखक.
* २००४ - अरुण कोलटकर, इंग्रजी व मराठी कवी.
प्रतिवार्षिक पालन

* सेना दिन - मोझाम्बिक.
* जागतिक फार्मासिस्ट दिवस
----
बाह्य दुवे

सप्टेंबर २३ - सप्टेंबर २४ - सप्टेंबर २५ - सप्टेंबर २६ - सप्टेंबर २७ - सप्टेंबर महिना
हान्सी क्रोन्ये

हान्सी क्रोन्ये (25 सप्टेंबर 1969 - 1 जून 2002) हा दक्षिण आफ्रिकेचा आंतरराष्ट्रीय क्रिकेट खेळाडू आणि 1990 च्या दशकात दक्षिण आफ्रिकेच्या राष्ट्रीय क्रिकेट संघाचा कर्णधार होता. एक उजव्या हाताचा अष्टपैलू खेळाडू, कर्णधार म्हणून क्रोनिएने 27 कसोटी सामने आणि 99 एकदिवसीय सामन्यांमध्ये आपल्या संघाला विजय मिळवून दिला . मॅच फिक्सिंग प्रकरणातील त्याच्या भूमिकेमुळे क्रिकेटमधून आजीवन बंदी घातली गेली असतानाही 2004 मध्ये त्याला 11 व्या महान दक्षिण आफ्रिकन म्हणून निवडण्यात आले . 2002 मध्ये विमान अपघातात त्यांचा मृत्यू झाला.


क्रोन्ये, हान्सी
वर्ग:पुरुष चरित्रलेख
क्रोनिएची हत्या क्रिकेट सट्टेबाजी सिंडिकेटच्या सांगण्यावरून करण्यात आली असे कट सिद्धांत त्याच्या मृत्यूनंतर फोफावले आणि नॉटिंगहॅमशायरचे माजी प्रशिक्षक क्लाइव्ह राईस यांनी मार्च 2007 मध्ये पाकिस्तानचे प्रशिक्षक बॉब वूल्मर यांच्या मृत्यूच्या पार्श्वभूमीवर ते पुन्हा मांडले. असा आरोप करण्यात आला.
सप्टेंबर २६

ठळक घटना आणि घडामोडी

सतरावे शतक

* १६८७ - व्हेनिस आणि ऑट्टोमन साम्राज्यातील लढाईत अथेन्समधील पार्थेनॉनचा मोठा भाग ढासळला.
अठरावे शतक

* १७७७ - अमेरिकन क्रांती - ब्रिटिश सैनिक फिलाडेल्फिया शहरात घुसले.
विसावे शतक

* १९३४ - आर.एम.एस. क्वीन मेरी या नौकेचे जलावतरण.
* १९५० - संयुक्त राष्ट्रांच्या सैन्याने सोल उत्तर कोरियाकडून परत जिंकून घेतले.
* १९५० - इंडोनेशियाला संयुक्त राष्ट्रांत प्रवेश.
* १९५४ - जपानमध्ये तोया मारू ही फेरी वादळात बुडाली. १,१७२ मृत्युमुखी.
* १९९७ - गरुडा इंडोनेशिया या विमानकंपनीचे एरबस ए-३०० प्रकारचे विमान मेदान शहराजवळ कोसळले. २३४ ठार.
एकविसावे शतक

* २००० - ग्रीसजवळ एम.एस. एक्सप्रेस समिना ही फेरी बुडाली. ८० मृत्युमुखी.
* २००१ - 'सकाळ' वृत्तपत्राचे व्यवस्थापकीय संपादक - संचालक प्रताप पवार यांची इंडियन न्यूजपेपर सोसायटीच्या अध्यक्षपदी निवड.
* २००२ - गांबियाजवळ क्षमतेपेक्षा जास्त भरलेली एम.व्ही. जूला ही फेरी बुडाली. १,००० पेक्षा अधिक मृत्युमुखी.
* २००९ - टायफून केत्साना या चक्रीवादळाच्या तडाख्यात फिलिपाईन्स, चीन, व्हियेतनाम, कंबोडिया, लाओस आणि थायलंडमध्ये ७०० मृत्युमुखी.
जन्म

* १८२० - ईश्वरचंद्र विद्यासागर, भारतीय समाजसुधारक.
* १८७० - क्रिस्चियन दहावा, डेन्मार्कचा राजा.
* १८९४ - आचार्य शंकर दत्तात्रेय जावडेकर, भारतीय गांधीवादी तत्त्वचिंतक.
* १८९७ - पोप पॉल सहावा.
* १९२३ - देव आनंद, भारतीय, हिंदी चित्रपट अभिनेता, चित्रपट निर्माता, दिग्दर्शक.
* १९३१ - विजय मांजरेकर, भारतीय क्रिकेट खेळाडू.
* १९३२ - मनमोहन सिंग, भारतीय पंतप्रधान.
* १९३५ - बॉब बार्बर, इंग्लिश क्रिकेट खेळाडू.
* १९४३ - इयान चॅपल, ऑस्ट्रेलियन क्रिकेट खेळाडू.
* १९७१ - पॅटरसन थॉम्पसन, न्यू झीलंडचा क्रिकेट खेळाडू.
* १९७२ - मार्क हॅस्लाम, न्यू झीलंडचा क्रिकेट खेळाडू.
* १९८१ - सेरेना विल्यम्स, अमेरिकन टेनिस खेळाडू.
मृत्यू

* १७६३ - जॉन बायरन, इंग्लिश कवी.
* १९०२ - लेव्ही स्ट्रॉस, अमेरिकन उद्योगपती.
* १९५२ - जॉर्ज सांतायाना, स्पॅनिश तत्त्वज्ञानी.
* १९५६ - लक्ष्मणराव किर्लोस्कर, भारतीय, मराठी उद्योगपती.
* १९७७ - उदय शंकर, भारतीय नर्तक.
* १९८८ - शिवरामबुवा दिवेकर, गायक.
* १९९६ - विद्याधर गोखले, मराठी नाटककार, पत्रकार.
* २००२ - राम फाटक, मराठी संगीतकार, गायक.
* २००८ - पॉल न्यूमन, अमेरिकन अभिनेता.
प्रतिवार्षिक पालन

* कर्णबधिर दिन.
* युरोपीय भाषा दिन.

----
बाह्य दुवे

सप्टेंबर २४ - सप्टेंबर २५ - सप्टेंबर २६ - सप्टेंबर २७ - सप्टेंबर २८ - सप्टेंबर महिना
रामचंद्र कृष्णाजी फाटक

रामचंद्र कृष्णाजी फाटक ऊर्फ राम फाटक (जन्म : २१ ऑक्टोबर १९१७; - २६ सप्टेंबर २००२) हे मराठी गायक, संगीतकार होते.
जीवन

रामभाऊंचे क्रमिक विद्याशिक्षण चालू असतानाच त्यांनी पुण्यात राहून ग्वाल्हेर गायकीचे धडे घेतले. बालगंधर्वानी नाटक कंपनीत येण्याचे निमंत्रण देऊनही शिक्षणाच्या कारणासाठी त्यांनी नकार दिला. नोकरी करत असतानाही त्यांची संगीताची ओढ कमी झाली नव्हती. १९४५ मध्ये एचएमव्हीने त्यांची पहिली ध्वनिमुद्रिका प्रकाशित केली आणि रामभाऊंना आपले सुखनिधान सापडले.

शिक्षणाने एम.ए., बी.टी. असलेल्या राम फाटकांनी काही वर्षे शिक्षकी पेशा पत्करला. पुढे इ.स. १९५६ पासून पुढील १० वर्षे नागपूर आकाशवाणी केंद्रावर तर त्यापुढील १० वर्षे पुणे आकाशवाणीवर त्यांनी नोकरी केली. इथेच भास्करराव गोडबोले आणि जे.एल. रानडे ह्यांसारख्यांचे मार्गदर्शन त्यांना मिळाले. पुणे आकाशवाणी केंद्रावर असतानाच ज्येष्ठ गायक आणि संगीतकार सुधीर फडके ह्यांच्याशी त्यांचा स्नेह जुळला. सुधीर फडक्यांच्या गीतरामायणामधील काही गाणी ते गायले. आकाशवाणीच्या पुणे केंद्रासाठी त्यांनी शास्त्रीय संगीत गायिका बेगम परवीन सुलताना यांच्याकडून काही मराठी भावगीते गाऊन घेतली.

इ.स. १९७२ साली त्यावेळचे नवोदित गीतकार सुधीर मोघे ह्यांच्या 'सखी मंद झाल्या तारका' ह्या गीताला राम फाटकांनी स्वरबद्ध करून भीमसेन जोशी ह्यांच्याकडून हे गाणे गाऊन घेतले. पुढे हे गाणे ध्वनीफितीद्वारे सुधीर फडक्यांच्या स्वरात प्रकाशित करण्यात आले.

रामभाऊंनी ’संतवाणी’ मधील 'तीर्थ विठ्ठल', 'माझे माहेर पंढरी', 'पंढरी निवासा', 'अणुरेणीया थोकडा' हे पंडित भीमसेन जोशींकडून गाऊन घेतलेले अभंग खूपच लोकप्रिय झाले. ह्याबरोबरच 'दिसलीस तू', 'डाव भांडून मांडून मोडू नको' आणि 'सखी, मंद झाल्या तारका' ही सुधीर फडक्यांनी गायलेली भावगीते प्रचंड गाजली.
राम फाटक यांचे संगीत असलेली काही गाणी

* अणुरेणिया थोकडा
* अंतरीच्या गूढ गर्भी
* अधिक देखणें तरी
* अबीर गुलाल उधळीत
* आता कोठे धावे मन
* आम्हां नकळे ज्ञान
* आरंभी वंदीन अयोध्येचा
* ऊर्मिले त्रिवार वंदन तुला
* काया ही पंढरी आत्मा
* घडी घडी घडी चरण तुझे

* जातां पंढरीस सुख वाटे
* ज्याचा सखा हरी
* झुंजता रणभूवरी तू
* डाव मांडून भांडून
* तपत्या झळा उन्हाच्या
* तीर्थ विठ्ठल क्षेत्र विठ्ठल
* दिसलीस तू फुलले ॠतू
* नामाचा गजर गर्जे
* पावलों पंढरी वैकुंठभुवन

* पुण्य पर‍उपकार पाप ते
* पंढरी निवासा सख्या
* पंढरीचे सुख नाहीं
* पांडुरंग त्राता पांडुरंग दाता
* मन लोभले मनमोहने
* माझा भाव तुझे चरणी
* माझे माहेर पंढरी
* रसिका तुझ्याचसाठी
* राम नाम ज्याचें मुखी

* रामाचें भजन तेंचि
* विठ्ठल गीतीं गावा
* सखी मंद झाल्या तारका
* सगुणाची सेज निर्गुणाची
* सुखाचें हें नाम आवडीनें
* संतभार पंढरीत
* हे नायका जगदीश्वरा
* ज्ञानियांचा राजा
आत्मचरित्र

रामभाऊ फाटक यांनी 'स्वरयात्रा' या नावाचे आत्मचरित्र लिहिले आहे.
बाह्य दुवे

*


वर्ग:मराठी संगीतकार
वर्ग:इ.स. २००२ मधील मृत्यू
वर्ग:इ.स. १९१७ मधील जन्म
वर्ग:मराठी गायक
विद्याधर गोखले

विद्याधर संभाजीराव गोखले (जानेवारी ४, इ.स. १९२४ - सप्टेंबर २६, इ.स. १९९६) हे मराठी पत्रकार व संगीत नाटककार होते. मराठी वर्तमानपत्र दैनिक लोकसत्ताचे ते संपादक होते. विद्याधर गोखले यांच्या वरिल संस्कार हे पत्रकारिता यालाच पोषक होते. विद्येवर,ज्ञानावर त्यांचा विश्वास होता. ते व्यासंगी होते.
इतिहास

संपादकीय सूत्रे हाती येण्यापूर्वी विद्याधर गोखले यांच्याकडे ‘साप्ताहिक लोकसत्ते’ची पूर्ण जबाबदारी होती. ह.रा.महाजनी संपादक असताना गोखले ‘लोकसत्ता’ मध्ये आले. त्याआधी काही काळ त्यांनी भा.रा.धुरंधर यांच्या ‘नवभारत’ मध्ये काम केले होते.अमरावती होऊनही मुंबईत आल्यावर काही काळ ते शिक्षक म्हणूनही काम करत होते. तरी त्यांच्यावरील संस्कार हे पत्रकारिता यालाच पोषक होते. त्यांचे वडील संभाजीराव गोखले हे काँग्रेसचे नेते होते. विद्येवर,ज्ञानावर त्यांचा विश्वास होता.ते व्यासंगी होते. हाच संस्कार विद्याधर गोखले यांवरही झाला. वीर वामनराव जोशी यांचा सहवासही त्यांना अमरावतीत लाभला होता व जोशी यांच्या ‘सावधान’ पत्राचे ते चाहते होते. न. चि. केळकर, अच्युत बळवंत कोल्हटकर,शि.म. परांजपे यांच्या लेखनाचा त्यांनी खास अभ्यास केला होता. संपादकीय लेखनाचे धडे त्यांनी महाजनी यांच्या मार्गदर्शनाखाली गिरवले. प्रत्यक्ष संपादकीय लेखनही त्यांनी विपुल केले. त्यामुळे संपादकाची जबाबदारी विद्याधर गोखले यांनी अगदी सहजपणे स्वीकारली.
लेखन शैली

विद्याधर गोखले यांचे लेखन मात्र गांभीर्यापेक्षा रंजकतेकडे अधिक झुकणारे होते. राजकीय लेखनही ते साहित्यिक शैलीने नटवत लेखन सालंकृत करण्यावर त्यांचा अधिक भर असे. संस्कृत व उर्दू साहित्याचा त्यांचा चांगला अभ्यास होता. त्यातील वचने व कल्पना ते आपल्या अग्रलेखात वापरत. सरळ, सुबोध अशा त्यांच्या लेखनात विनोदाचा शिडकावाही असे. प्रक्षोभक लिहिण्यापेक्षा मुद्द्यांकडे, भाषेच्या व शब्दांच्या नेटक्या वापराकडे संपादकाने लक्ष द्यायला हवे, असे त्यांचे मत होते.
प्रकाशित साहित्य

* झंझावात (कादंबरी)
नाटके

* संगीत अमृत झाले जहराचे (१९६५)
* इब्राहिमखान गारदी
* संगीत चमकला ध्रुवाचा तारा (१९६९)
* संगीत जय जय गौरीशंकर (१९६६)
* जावयाचे बंड
* संगीत पंडितराज जगन्नाथ (१९६०)
* बरसते सूर्यातुन चंद्रिका
* बावनखणी (१९८३)
* संगीत मदनाची मंजिरी (१९६५)
* संगीत मंदारमाला (१९६३)
* संगीत मेघमल्हार (१९६७)
* रूपरंजनी
* राणी रूपमती
* साक्षीदार (१९६०)
* सुंदरा मनामध्ये भरली
* संगीत सुवर्णतुला (१९६०)
* संगीत स्वरसम्राज्ञी (१९७३)
इतर

* रंगशारदा प्रतिष्ठानाची स्थापना
* लोकसभा सदस्य, उत्तर मध्य मुंबई लोकसभा मतदारसंघ (१९८९ - १९९१)
* अध्यक्ष - स्वातंत्र्यवीर सावरकर राष्ट्रीय स्मारक, मुंबई (१९९५ -१९९६)
गौरव

* अध्यक्ष, मराठी साहित्य संमेलन, सातारा, १९९३
* पुण्यात विद्याधर गोखले यांच्या नावाचे संगीताचे आणि अभिनयाचे कार्यक्रम करणारे संगीत-नाट्य प्रतिष्ठान आहे.
* मुंबई-दादर येथील जी-उत्तर विभागात बाळ गोविंददास मार्ग व सेनापती बापट मार्ग जेथे मिळतात तेथे तयार झालेल्या चौकास नाटककार विद्याधर गोखले यांचे नाव दिले आहे.
* मुंबई पत्रकार संघातर्फे दर वर्षी चांगल्या लेखक-पत्रकाराला मुंबई मराठी पत्रकार संघातर्फे ललित लेखनाबद्दल देण्यात येणारा विद्याधर गोखले स्मृती पुरस्कार देण्यात येतो. २०१२ साली हा पुरस्कार ‘लोकसत्ता’च्या पुणे आवृत्तीचे निवासी संपादक मुकुंद संगोराम यांना प्रदान झाला.
संदर्भ

वर्ग:इ.स. १९९६ मधील मृत्यू
वर्ग:अखिल भारतीय मराठी साहित्य संमेलनांचे अध्यक्ष
वर्ग:भारतीय राजकारणी
वर्ग:मराठी नाटककार
वर्ग:मराठी पत्रकार
वर्ग:महाराष्ट्रामधील राजकारणी
वर्ग:९ वी लोकसभा सदस्य
वर्ग:उत्तर मध्य मुंबईचे खासदार
वर्ग:इ.स. १९२४ मधील जन्म
वर्ग:मराठी संगीत नाटककार
लक्ष्मणराव काशिनाथ किर्लोस्कर

लक्ष्मणराव काशिनाथ किर्लोस्कर (लकाकि) ( २० जून, इ. स. १८६९ - २६ सप्टेंबर, इ. स. १९५६) हे मराठी, हे भारतीय उद्योजक होते. ते किर्लोस्कर उद्योग समूहाचे संस्थापक होते.

इ.स. १८८८ साली त्यांनी बेळगावात सायकल दुरुस्तीचे दुकान थाटत व्यावसायिक क्षेत्रात आपले पहिले पाऊल टाकले. शेतीसाठी त्यांनी बनवलेले लोखंडी नांगर हे पुढे विस्तारलेल्या किर्लोस्कर समूहाचे पहिले उत्पादन होते. किर्लोस्करवाडी येथे त्यांनी इ.स. १९१० साली कारखाना काढला; तसेच कारखान्यातील कर्मचाऱ्यांसाठी औद्योगिक वसाहत स्थापन केली.

त्यांच्यानंतर किर्लोस्कर समूहाची धुरा त्यांचे पुत्र शंतनुराव किर्लोस्कर यांनी सांभाळली.
बाह्य दुवे

*


वर्ग:मराठी उद्योगपती
वर्ग:इ.स. १८६९ मधील जन्म
वर्ग:इ.स. १९५६ मधील मृत्यू
वर्ग:पोस्टाचे तिकीट असलेल्या व्यक्ती
उलानबातर

उलानबातर (मंगोलियन सिरिलिक: Улаанбаатар; पारंपरिक लिपी: 25 px|top) ही पूर्व आशियामधील मंगोलिया देशाची राजधानी व सर्वात मोठे शहर आहे. मंगोलियाच्या उत्तर मध्य भागात तूल नदीच्या काठावर समुद्रसपाटीपासून ४,४२९ फूट उंचीवर वसलेले उलानबातर शहर मंगोलियाचे आर्थिक, सांस्कृतिक व राजकीय केंद्र राहिले आहे. मंगोलियाचे वाहतूक केंद्र असलेले उलानबातर सायबेरियन रेल्वेने रशियासोबत तर चिनी रेल्वेने चीनसोबत जोडले गेले आहे.
संस्कृती
बाह्य दुवे

* अधिकृत संकेतस्थळ
* पर्यटन माहिती
*


वर्ग:मंगोलियामधील शहरे
वर्ग:आशियातील देशांच्या राजधानीची शहरे
विशाल गणपती

विशाल गणपती हे अहिल्यानगर (नगरचे) ग्रामदैवत आहे. हे मंदिर अहिल्यानगरच्या माळीवाडा भागात आहे. नगरचा विशाल गणपती हे एक जागृत देवस्थान आहे. या गणपतीला माळीवाडा गणपती असेही संबोधले जाते.

विशाल गणपती हा नावाप्रमाणेच विशाल आहे. मुर्तीची उंची साधारणपणे ११ फूट आहे.
हे सुद्धा पहा

* गणपती
* अष्टविनायक
* पंचायतन पूजा
* गण
* अक्षरारंभ
* अंगारकी चतुर्थी
* मोदक
* श्री गणेश अथर्वशीर्ष
* शिव
* काकतीय
* गणेश उत्सव
* सार्वजनिक गणेशोत्सव
* पुण्यातील गणेशोत्सव
सार्वजनिक गणेशोत्सव

* कसबा गणपती सार्वजनिक गणेशोत्सव मंडळ
* श्रीमंत दगडूशेठ हलवाई गणपती
* तुळशीबाग सार्वजनिक गणेशोत्सव मंडळ
* गुरुजी तालीम सार्वजनिक गणेशोत्सव मंडळ
* केसरीवाडा सार्वजनिक गणेशोत्सव मंडळ
* तांबडी जोगेश्वरी सार्वजनिक गणेशोत्सव मंडळ
* लालबागचा राजा
प्रसिद्ध गणपती मंदिरे

* विशाल गणपती
* चोर गणपती, सांगली
* अष्टदशभुज (रामटेक)
* वरदविनायक (भद्रावती)

वर्ग:अहिल्यानगर
वर्ग:गणपती
अल्जीयर्स

अल्जीयर्स (; ) हे अल्जीरियाची राजधानी व सर्वात मोठे शहर आहे. उत्तर आफ्रिका भागातील सर्वात मोठ्या शहरांपैकी एक असलेले अल्जीयर्स अल्जीरियाच्या उत्तर भागात भूमध्य समुद्र किनाऱ्यावर वसले असून २०११ साली येथील लोकसंख्या सुमारे ३४ लाख होती.

इ.स. ९४४ मध्ये स्थापन झालेले अल्जीयर्स मध्य युग काळादरम्यान ओस्मानी साम्राज्याच्या तर १८३० ते १९६२ सालांदरम्यान फ्रान्सच्या ताब्यात होते.
बाह्य दुवे

*अधिकृत संकेतस्थळ

*


वर्ग:अल्जीरियामधील शहरे
वर्ग:आफ्रिकेतील देशांच्या राजधानीची शहरे
वर्ण

तोंडावाटे बाहेर पडणाऱ्या मूलध्वनींना वर्ण असे म्हणतात. ते केवळ ध्वनी असतात, म्हणून त्यांना ध्वनिरूपे म्हणतात. वर्ण हा भाषेच्या पाच मूलभूत घटकांपैकी (इतर: अक्षर, शब्द, वाक्य व व्याकरण) एक आहे.

मराठी भाषेत मधे एकूण ५२ वर्ण आहेत.

वर्णाचे एकूण ३ प्रकार पडतात.

१. स्वर

२. स्वरादी

३. व्यंजन आणि विशेष संयुक्त व्यंजने
स्वर

ज्या वर्णाचा उच्चार करण्यास सुरुवात केल्या पासून ते शेवट पर्यंत जर एक सारखाच ध्वनी निर्माण होत असेल तर त्या वर्णाला स्वर असे म्हणतात. तसेच ज्या वर्णाचा उच्चार स्वतंत्रपणे म्हणजे दुसऱ्या वर्णाच्या वाचून करता येतो त्याला स्वर असे म्हणतात. मराठीत एकूण १४ स्वर आहेत.

अ आ इ ई उ ऊ ऋ ऌ ए (ॲ) ऐ ओ (ऑ) औ
स्वरादी

ज्या वर्णाचा उच्चार करण्यास 'अ' ने सुरुवात करून अनुनासिक किंवा विसार्गाने समाप्ती होते त्या वर्णाना स्वरादी असे म्हणतात. मराठीत एकूण २ स्वरादी आहेत.

ं (अं ) ः (अ:)
व्यंजन

ज्या वर्णाचा उच्चार पूर्ण होण्यास शेवटी स्वराचे साहाय्य घ्यावे लागते त्या वर्णाला व्यंजन असे म्हणतात. मराठीत एकूण ३६ व्यंजन आहेत.

मूळ व्यंजने:
क् ख् ग् घ् ङ्

च् छ् ज् झ् ञ्

ट् ठ् ड् ढ् ण्

त् थ् द् ध् न्

प् फ् ब् भ् म्

य् र् ल् व्

श् ष् स्

ह् ळ्

संयुक्त व्यंजने:
क्ष् ज्ञ्

द् + न् + य् = ज्ञ्

क् + ष् = क्ष्

वर्ग:मराठी व्याकरण
सप्टेंबर २७

ठळक घटना आणि घडामोडी
सोळावे शतक

* १५४० - पोप पॉल तिसऱ्याने सोसायटी ऑफ जीझसला (जेसुइट्स) मान्यता दिली.
* १५९० - अवघे १३ दिवस सत्तेवर राहिल्यावर पोप अर्बन सातव्याचा मृत्यू.
अठरावे शतक

* १७७७ - लँकेस्टर, पेनसिल्व्हेनिया एक दिवसासाठी अमेरिकेची राजधानी झाले.
एकोणिसावे शतक

* १८२१ - मेक्सिकोला स्पेनपासून स्वातंत्र्य.
* १८२५ - द स्टॉक्टन अँड डार्लिंग्टन रेल्वेने जगातील सर्वप्रथम प्रवासी रेल्वे वाहतूक सुरू केली.
* १८५४ - एस.एस. आर्क्टिकला अटलांटिक महासागरात जलसमाधी. ३०० मृत्युमुखी.
विसावे शतक

* १९०५ - ऍनालेन डेर फिजिकमध्ये अल्बर्ट आइनस्टाइनचा एखाद्या वस्तूचे जडत्व त्यातील उर्जाप्रमाणावर अवलंबून असते का? हा शोधनिबंध प्रसिद्ध झाला. यात आइन्स्टाईनने E=mc2 हे समीकरण पहिल्यांदा मांडले.
* १९२२ - ग्रीसच्या राज कॉन्स्टन्टाईन पहिल्याने पदत्याग केला. त्याचा मुलगा जॉर्ज दुसरा सत्तेवर.
* १९४० - जर्मनी, इटली व जपानने होन्शू बेटावरील टायफूनमध्ये ५,००० ठार.
* १९५९ - जपानच्या त्रिपक्षी तह स्वीकारला.
* १९९६ - अफगाणिस्तानमध्ये तालिबानने काबूल जिंकले. राष्ट्राध्यक्ष बुरहानुद्दीन रब्बानीने पळ काढला तर नजीबुल्लाहला रस्त्यात फाशी देण्यात आली.
एकविसावे शतक

* २००२ - पूर्व तिमोरला संयुक्त राष्ट्रांत प्रवेश.
* २००२ - मराठीमाती या मराठी संकेतस्थळाची सुरुवात.
जन्म

* १३८९ - कोसिमो दि मेदिची, फ्लोरेन्सचा राजा.
* १६०१ - लुई तेरावा, फ्रांसचा राजा.
* १७२२ - सॅम्युएल ऍडम्स, अमेरिकन क्रांतिकारी.
* १९०७ - भगत सिंग, भारतीय क्रांतिकारी.
* १९४८ - डंकन फ्लेचर, इंग्लिश क्रिकेट खेळाडू.
* १९५३ - माता अमृतानंदमयी, भारतीय धर्मगुरू.
* १९५७ - बिल ऍथी, इंग्लिश क्रिकेट खेळाडू.
* १९६२ - गॅव्हिन लार्सन, न्यू झीलँडचा क्रिकेट खेळाडू.
* १९७२ - ग्वेनेथ पाल्ट्रो, अमेरिकन अभिनेत्री.
* १९७४ - पंकज धर्माणी, भारतीय क्रिकेट खेळाडू.
* १९८१ - लक्ष्मीपती बालाजी, भारतीय क्रिकेट खेळाडू.
* १९८१ - ब्रेन्डन मॅककुलम, न्यू झीलँडचा क्रिकेट खेळाडू.
मृत्यू

* १५५७ - गो-नारा, जपानी सम्राट.
* १५९० - पोप अर्बन सातवा.
* १७०० - पोप इनोसंट बारावा.
* १९१७ - एदगा दगा, फ्रेंच चित्रकार.
* १९७२ - एस.आर. रंगनाथन, भारतीय गणितज्ञ.
* १९९६ - नजीबुल्लाह, अफगाणिस्तानचा राष्ट्राध्यक्ष.
* २००८ - महेंद्र कपूर, विख्यात भारतीय पार्श्वगायक.
प्रतिवार्षिक पालन

* जागतिक प्रवासी दिन.
----
बाह्य दुवे

*


सप्टेंबर २५ - सप्टेंबर २६ - सप्टेंबर २७ - सप्टेंबर २८ - सप्टेंबर २९ - सप्टेंबर महिना
बर्लिन

बर्लिन () ही जर्मनी देशाची राजधानी व १६ राज्यांपैकी एक राज्य आहे. सुमारे ३४.७ लाख लोकसंख्या असलेले बर्लिन हे जर्मनीमधील सर्वात मोठे शहर आहे. बर्लिन शहर जर्मनीच्या ईशान्य भागात वसले असून ते बर्लिन-ब्रांडेनबुर्ग ह्या युरोपातील सर्वात मोठ्या महानगर क्षेत्राचे केंद्र आहे.

१२व्या शतकाच्या सुमारास स्थापन झालेल्या बर्लिनला युरोपाच्या इतिहासात विशेष स्थान आहे. आजवर बर्लिन ही प्रशियाच्या राजंत्राची (१७०१ - १९१८), जर्मन साम्राज्याची (१८७१ - १९१८), वाइमार प्रजासत्ताकाची (१९१९ - १९३३), नाझी जर्मनीची (१९३३ - १९४५) व आजच्या जर्मनी देशाची (१९९० - चालू) राजधानी राहिलेली आहे. दुसऱ्या महायुद्धामध्ये नाझी जर्मनीचा पराभव झाल्यानंतर बर्लिन शहराचे दोन तुकडे करण्यात आले. पूर्व बर्लिन हे पूर्व जर्मनीच्या राजधानीचे शहर तर पश्चिम बर्लिन हे पश्चिम जर्मनीच्या अधिपत्याखालील शहर हे दोन तुकडे बर्लिनच्या भिंतीने वेगळे करण्यात आले. १९९० साली जर्मनीच्या एकत्रीकरणानंतर बर्लिनची भिंत पाडून टाकण्यात आली व बर्लिन शहर पुन्हा एकदा एकसंध झाले.

एक जागतिक शहर असलेले बर्लिन हे राजकीय, शैक्षणिक व सांस्कृतिक दृष्ट्या युरोपामधील एक प्रमुख शहर आहे.
शहररचना

दुसऱ्या महायुद्धामध्ये बरेचसे बेचिराख झालेले शहर १९५० व १९६० च्या दशकांमध्ये नव्याने बांधण्यात आले. ऐतिहासिक काळापासून अनेक राजवटींचे मुख्य शहर असल्यामुळे बर्लिनमध्ये विविध कलाप्रकाराच्या इमारती आहेत.

चित्र:Berlin - Haus des Lehrers & BCC.jpg|अलेक्झांडरप्लाट्झ हा ऐतिहासिक भाग.
चित्र:2005-10-26 Brandenburger-Tor.JPG|ब्रांडेनबुर्ग फाटक.
चित्र:BlnHauptbahnhof29.jpg|बर्लिन हाउप्टबाह्नॉफ हे युरोपातील सर्वात मोठे रेल्वे स्थानक आहे.

चित्र:PotsdamerplatzBerlin.JPG|पोट्सडामर प्लाट्झ

इतिहास

बाराव्या शतकामध्ये स्थापन झालेले बर्लिन हे हान्से ह्या संघामधील एक प्रमुख शहर होते. इ.स. १७०१ मध्ये प्रशियाच्या राजतंत्राच्या निर्माणानंतर बर्लिन हे राजधानीचे शहर बनले.
भूगोल

बर्लिन शहर जर्मनीच्या ईशान्या भागात पोलंड देशाच्या सीमेच्या ८५ किमी पश्चिमेला स्प्री नदीच्या काठांवर वसले आहे. ब्रांडेनबुर्ग राज्याने बर्लिनला सर्व बाजूंनी वेढून टाकले आहे.
हवामान

बर्लिन शहरामधील हवामान सौम्य व आर्द्र स्वरूपाचे आहे.
वाहतूक

विमानवाहतूक

बर्लिनमध्ये दोन मोठे विमानतळ आहेत. टेगेल विमानतळ शहराच्या सीमेत असून शोनेफेल्ड विमानतळ शहराबाहेर ब्रांडेनबुर्ग राज्यात आहे. लुफ्तांसा, युरोविंग्ज आणि एर बर्लिन टेगेल विमानतळाचा तर जर्मनविंग्ज, ईझीजेट आणि रायनएर या कंपन्या शोनेफेल्ड विमानतळाचा वापर करतात.

शोनेफेल्ड विमानतळाला लागून बर्लिन ब्रांडेनबुर्ग विमानतळ हा नवीन विमानतळ २०१७ च्या शेवटापर्यंत बांधून तयार होईल. त्यानंतर टेगेल विमानतळ बंद करण्यात येईल.
रेल्वे
रस्ते
सार्वजनिक वाहतूक

डॉइच बाह्न आणि बर्लिनेर वेरकेरबिट्रीब बर्लिन महानगरात पाच प्रकारच्या सार्वजनिक वाहतूक प्रणाली चालवतात.
कला

खेळ

१९३६ उन्हाळी ऑलिंपिक स्पर्धा व २००६ फिफा विश्वचषक स्पर्धेमधील अंतिम सामना खेळवण्यात आले होते.]]
१९३६ उन्हाळी ऑलिंपिक स्पर्धेचे बर्लिन हे यजमान शहर होते. तसेच २००६ फिफा विश्वचषक अंतिम सामना येथे खेळवला गेला होता. फुटबॉल हा येथील सर्वात लोकप्रिय खेळ असून फुसबॉल-बुंडेसलीगामध्ये खेळणारा हेर्था बे.एस.से. हा बर्लिनमधील प्रमुख फुटबॉल क्लब आहे.
शिक्षण

जुळी शहरे

जगातील १७ शहरे बर्लिनची अधिकृत जुळी शहरे आहेत.
संदर्भ
हे सुद्धा पहा

*राइचश्टाग
*ब्रांडेनबुर्ग फाटक
* बर्लिनची भिंत
बाह्य दुवे

* अधिकृत संकेतस्थळ
* व्यापार दालन
* महानगर क्षेत्र
*



वर्ग:जर्मनीमधील शहरे
वर्ग:जर्मनीची राज्ये
वर्ग:युरोपातील देशांच्या राजधानीची शहरे
वर्ग:उन्हाळी ऑलिंपिक यजमान शहरे
कराची

right|thumb|मोहत्ता पैलेस
कराची पाकिस्तानमधील प्रमुख बंदर आहे. हे शहर पाकिस्तानची आर्थिक राजधानी मानली जाते. १९७१ च्या युद्धात भारताच्या आय एन एस रजपूत या नौकेने दोन पाकिस्तानी विनाशिका तसेच एक पाणबुडी बुडवून कराची बंदरात पाकिस्तानला नामोहरम केले.
संस्था

इसवी सन १५ मार्च १८८४ रोजी कराची शहरात मराठा जनरल एज्युकेशन सोसायटी ची स्थापना झाली.

वर्ग:पाकिस्तानमधील शहरे
वर्ग:पाकिस्तानमधील बंदरे
वर्ग:कराची